CELEX: 32012D0753
Language: sk
Date: 2012-12-04 00:00:00
Title: 2012/753/EÚ: Vykonávacie rozhodnutie Komisie zo 4. decembra 2012 , ktorým sa mení a dopĺňa príloha I k rozhodnutiu 2009/177/ES, pokiaľ ide o programy dohľadu pre Fínsko a Spojené kráľovstvo a o štatút Fínska a Spojeného kráľovstva ako územia bez výskytu chorôb v súvislosti s určitými chorobami vodných živočíchov [oznámené pod číslom C(2012) 8758]  Text s významom pre EHP

6.12.2012   
            
            
               SK
            
            
               Úradný vestník Európskej únie
            
            
               L 334/48
            
         VYKONÁVACIE ROZHODNUTIE KOMISIE
   zo 4. decembra 2012,
   ktorým sa mení a dopĺňa príloha I k rozhodnutiu 2009/177/ES, pokiaľ ide o programy dohľadu pre Fínsko a Spojené kráľovstvo a o štatút Fínska a Spojeného kráľovstva ako územia bez výskytu chorôb v súvislosti s určitými chorobami vodných živočíchov
   [oznámené pod číslom C(2012) 8758]
   (Text s významom pre EHP)
   (2012/753/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 44 ods. 1 prvý pododsek a článok 49 ods. 1,
   keďže:
   
               (1)
            
            
               V rozhodnutí Komisie 2009/177/ES z 31. októbra 2008, ktorým sa vykonáva smernica Rady 2006/88/ES, pokiaľ ide o programy dohľadu a eradikácie a o štatút členských štátov, zón a priestorov bez výskytu chorôb (2), sa stanovuje zoznam členských štátov, zón a priestorov, na ktoré sa vzťahujú schválené programy dohľadu, pokiaľ ide o jednu alebo viac neexotických chorôb uvedených v časti II prílohy IV k smernici 2006/88/ES (ďalej len „neexotické choroby“). V uvedenom rozhodnutí sa tiež stanovuje zoznam členských štátov, zón a priestorov bez výskytu chorôb, pokiaľ ide o jednu alebo viac týchto chorôb.
            
         
               (2)
            
            
               V časti B prílohy I k rozhodnutiu 2009/177/ES sa stanovuje zoznam členských štátov, zón a priestorov, na ktoré sa vzťahujú schválené programy eradikácie, a v časti C uvedenej prílohy sa stanovuje zoznam členských štátov, zón a priestorov bez výskytu chorôb, pokiaľ ide o jednu alebo viac neexotických chorôb.
            
         
               (3)
            
            
               Fínsko predložilo Komisii dokumentáciu týkajúcu sa skutočnosti, že obce Uusikaupunki, Pyhäranta a Rauma sú bez výskytu vírusovej hemoragickej septikémie (VHS).
            
         
               (4)
            
            
               Spojené kráľovstvo predložilo Komisii dokumentáciu týkajúcu sa skutočnosti, že juhozápadné Shetlandské ostrovy sú bez výskytu infekčnej anémie lososov (ISA).
            
         
               (5)
            
            
               Časti B a C prílohy I k rozhodnutiu 2009/177/ES by sa preto mali zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Časti B a C prílohy I k rozhodnutiu 2009/177/ES sa menia a dopĺňajú v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 4. decembra 2012
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Ú. v. EÚ L 63, 7.3.2009, s. 15.
   
      PRÍLOHA
      Príloha I k rozhodnutiu 2009/177/ES sa mení a dopĺňa takto:
      
                  1.
               
               
                  Časť B sa nahrádza takto:
                  „ČASŤ B
                  
                  
                     Členské štáty, zóny a priestory, na ktoré sa vzťahujú schválené programy eradikácie
                  
                  
                              Choroba
                           
                           
                              Členský štát
                           
                           
                              Kód ISO
                           
                           
                              Geografické vymedzenie oblasti, kde prebieha program eradikácie (členský štát, zóny alebo priestory)
                           
                        
                              Vírusová hemoragická septikémia (VHS)
                           
                           
                              Dánsko
                           
                           
                              DK
                           
                           
                              Tieto povodia: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å a Holmsland Klit.
                           
                        
                              Fínsko
                           
                           
                              FI
                           
                           
                              Provincia Åland
                           
                        
                              Infekčná hematopoetická nekróza (IHN)
                           
                           
                               
                           
                           
                               
                           
                           
                               
                           
                        
                              Herpesviróza kaprov koi (KHV)
                           
                           
                              Nemecko
                           
                           
                              DE
                           
                           
                              
                                 Spolková krajina Sasko“
                           
                        
                              Marteilióza (Marteilia refringens)
                           
                           
                               
                           
                           
                               
                           
                           
                               
                           
                        
                              Bonamióza (Bonamia exitiosa)
                           
                           
                               
                           
                           
                               
                           
                           
                               
                           
                        
                              Ichtyoftirióza (choroba bielych škvŕn)
                           
                           
                               
                           
                           
                               
                           
                           
                               
                           
                        
            
                  2.
               
               
                  Časť C sa mení a dopĺňa takto:
                  
                              a)
                           
                           
                              Položka týkajúca sa Fínska, pokiaľ ide o vírusovú hemoragickú septikémiu (VHS), sa nahrádza takto:
                              
                                          „Fínsko
                                       
                                       
                                          FI
                                       
                                       
                                          Všetky kontinentálne a pobrežné oblasti na jeho území okrem provincie Åland.“
                                       
                                    
                        
                              b)
                           
                           
                              V riadku týkajúcom sa Spojeného kráľovstva, pokiaľ ide o infekčnú anémiu lososov (ISA), sa vypúšťajú slová „okrem juhozápadných Shetlandských ostrovov“.